Stephanos/XXVII
Dum coniuncta manu teneo studiosus eadem
      Et Crocini nugas et Xenophontis opus,
Ecce duae veniunt super illa volumina muscae —
      Coniceres pransas, quam bene musca potest —,
Indulgent genio, siquem deus addidit illis,
      Ora terunt, alas atque pedes pedibus,
Deinde c .. aturae scriptorem utrumque pererrant
      Atque notant m ... is, qui placuere, locos.
Bestia quam saperet, licuit tum cernere cuivis:
      Sordet enim nostras, Graecus, ut ante, manet.